Pussy Riot
Pussy Riot (bi kurdî: serhildana quzê) komek hunera protesto û performansê ya femînîst-rûsî ye ku li Moskoyê bi cih e. Koma ku di tebaxê 2011an de hat damezrandin û qasî 11 endamên wê heye ji ber muzîka xwe ya punk rockê ya provokatîf populer bû. Komê li cihên giştî çalakiyên gerîla yên bê destûr û provokatîf li dar xistin. Ew performans wek klîb hatin kişandin û li ser înternetê hatin weşandin. Temayên lîrîk ên komê femînîzm, mafên LGBT, dijberiya serokê Rûsyayê Vladimîr Pûtîn û polîtîkayên wî û girêdanên Pûtîn ên bi serokatiya Dêra Ortodoks a Rûsyayê re.